laion/Wikipedia-Exotic huggingface dataset:
দীপঙ্কর

দীপঙ্কর ভারতের আসাম এবং পশ্চিমবঙ্গ রাজ্যে একটি জনপ্রিয় নাম। নামটি সাধারণত পুরুষ শিশুদের জন্য দেওয়া হয় এবং এর শিকড় বাংলা ও অসমীয়া ভাষায় রয়েছে। "দীপঙ্কর" নামটি দুটি বাংলা/অসমীয়া শব্দ থেকে এসেছে: "দীপ" যার অর্থ "প্রদীপ" এবং "অঙ্কর" অর্থ "যে ধারণ করে বা বহন করে।" "দীপঙ্কর" নামের একটি গভীর অর্থ রয়েছে যা আলো, আশা এবং জ্ঞানের সাথে ঘনিষ্ঠভাবে জড়িত। হিন্দু ধর্মে, আলো জ্ঞান এবং আশার প্রতীক, এবং এটি মন্দ ও অন্ধকারকে দূরে রাখে বলে বিশ্বাস করা হয়। সুতরাং, দীপঙ্কর নামটিকে "আশা ও জ্ঞানের আলো বহনকারী" হিসাবে ব্যাখ্যা করা যেতে পারে। ভারতের কলকাতা এবং পাঞ্জাব রাজ্যে এই নামের উৎপত্তি হয়েছে, যেখানে এটি বহু শতাব্দী ধরে ব্যবহৃত হয়ে আসছে বলে মনে করা হয়। সময়ের সাথে সাথে, নামটি জনপ্রিয়তা পেয়েছে এবং এখন ভারতের অন্যান্য অনেক অংশে এবং অন্যান্য দেশেও ব্যবহৃত হয়। বেশ কিছু উল্লেখযোগ্য ব্যক্তি দীপঙ্কর নামটি জন্ম দিয়েছেন, যার মধ্যে রয়েছে: দীপঙ্কর দে: একজন বিখ্যাত বাংলা চলচ্চিত্র এবং থিয়েটার অভিনেতা, যিনি 100 টিরও বেশি চলচ্চিত্রে অভিনয় করেছেন। দীপঙ্কর ব্যানার্জি: একজন ভারতীয় অর্থনীতিবিদ এবং নয়াদিল্লির ইনস্টিটিউট অফ সোশ্যাল সায়েন্সের প্রাক্তন পরিচালক। দীপঙ্কর ভট্টাচার্য: একজন বিখ্যাত ভারতীয় থিয়েটার অভিনেতা এবং পরিচালক যিনি ভারতের অনেক সুপরিচিত থিয়েটার গ্রুপের সাথে কাজ করেছেন। দীপঙ্কর দাস শর্মা: একজন ভারতীয় পদার্থবিদ যিনি তাত্ত্বিক পদার্থবিদ্যার ক্ষেত্রে গুরুত্বপূর্ণ অবদান রেখেছেন। দীপঙ্কর দত্ত: কলকাতা হাইকোর্টের একজন বিচারপতি, যিনি তাঁর মেয়াদে বেশ কিছু যুগান্তকারী রায় দিয়েছেন। দীপঙ্কর গুপ্ত: একজন ভারতীয় সমাজবিজ্ঞানী, যিনি ভারতের দারিদ্র্য ও অসমতার বিষয়ে ব্যাপকভাবে লিখেছেন। দীপঙ্কর হোম: একজন বিখ্যাত ভারতীয় পরিসংখ্যানবিদ যিনি পরিসংখ্যানের ক্ষেত্রে বেশ কিছু গুরুত্বপূর্ণ অবদান রেখেছেন। দীপঙ্কর শ্রীজ্ঞান অতীশ: একজন ভারতীয় দার্শনিক এবং পণ্ডিত, যিনি 11 শতকে বসবাস করতেন এবং তাঁর সময়ের অন্যতম সেরা বৌদ্ধ গুরু ছিলেন। স্বামী দীপঙ্কর: একজন আধ্যাত্মিক নেতা যিনি চার দশকেরও বেশি সময় ধরে আধ্যাত্মিকতা এবং ধ্যান প্রচার করছেন। দীপঙ্কর নামটি একটি সুন্দর এবং অর্থবহ নাম যা আলো, আশা এবং জ্ঞানের নির্যাস বহন করে। এটি ভারতের বিভিন্ন অংশে শতাব্দী ধরে ব্যবহার করা হয়েছে এবং বেশ কিছু উল্লেখযোগ্য ব্যক্তি তৈরি করেছে যারা তাদের নিজ নিজ ক্ষেত্রে গুরুত্বপূর্ণ অবদান রেখেছেন। আজ, নামটি এখনও জনপ্রিয় এবং ব্যাপকভাবে ব্যবহৃত হয়, শুধু ভারতেই নয়, বিশ্বের অন্যান্য দেশেও। "Indian baby names: Meaning and origin of Dipankar"। The Indian Express। সংগ্রহের তারিখ ২০২৩-০৫-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] "What Does The Name Dipankar Mean?"। Baby Names Pedia। সংগ্রহের তারিখ ২০২৩-০৫-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "From Mahabharata to modern times: How names in India reflect caste and community divides"। Hindustan Times। সংগ্রহের তারিখ ২০২৩-০৫-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] "Dipankar - Name Meaning, What does Dipankar mean?"। BabyNames.net। সংগ্রহের তারিখ ২০২৩-০৫-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] "Dipankar Name Meaning & Origin"। MomJunction। সংগ্রহের তারিখ ২০২৩-০৫-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Meaning, origin and history of the name Dipankar"। Behind the Name। সংগ্রহের তারিখ ২০২৩-০৫-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জ্যোতিষচন্দ্র জোয়ারদার

জ্যোতিষচন্দ্র জোয়ারদার বা 'জ্যোতিরিন্দ্র জোয়ারদার' (২০ এপ্রিল, ১৯০৫ ― ২২ সেপ্টেম্বর, ১৯৮৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী, যিনি সুভাষচন্দ্র বসুর ঘনিষ্ঠ অনুগামী, ফরওয়ার্ড ব্লকের অন্যতম কর্ণধার ছিলেন। জ্যোতিষচন্দ্র জোয়ারদারের জন্ম ১৯০৫ খ্রিস্টাব্দের ২০ এপ্রিল ব্রিটিশ ভারতের অধুনা বাংলাদেশের ময়মনসিংহে। অত্যন্ত মেধাবী ও কৃতি ছাত্র ছিলেন তিনি। আইএসসি পাশের পর তিনি ঢাকা বিশ্ববিদ্যালয় হতে পদার্থ বিজ্ঞানে সাম্মানিকসহ বিএসসি ও এমএসসি পাশ করেন। তিনি বিশ্ববিশ্রুত বিজ্ঞানী অধ্যাপক সত্যেন্দ্রনাথ বসুর অত্যন্ত প্রিয় ছাত্র ছিলেন। তবে ছাত্রাবস্থাতেই বিপ্লবী হেমচন্দ্র ঘোষের সংস্পর্শে এসে বেঙ্গল ভলেন্টিয়ার্সে যোগ দেন। ১৯২৮ খ্রিস্টাব্দে ভারতের জাতীয় কংগ্রেসের কলকাতা অধিবেশনে মেজর সত্য গুপ্তের মাধ্যমে সুভাষচন্দ্র বসুর সঙ্গে তার পরিচয় ঘটে। ১৯৩০ খ্রিস্টাব্দের ২৯ আগস্ট লোম্যান হত্যার ঘটনায় প্রথম কারারুদ্ধ হন। কলকাতার রাইটার্স বিল্ডিং-এ,(বর্তমানে বিবাদী বাগে অবস্থিত মহাকরণ) অলিন্দ যুদ্ধের পরিকল্পনাকারী নিকুঞ্জ সেনের সহযোগী ছিলেন। সুভাষচন্দ্রের একনিষ্ঠ অনুরাগী তিনি ফরওয়ার্ড ব্লকের অন্যতম কর্ণধার ছিলেন। সুভাষের মহানিষ্ক্রমণের সময়ও তিনি কারাবন্দী হন। এভাবে বিভিন্ন সময়ে নানা অভিযান ও আন্দোলনে যোগ দিয়ে তিনি চৌদ্দ বৎসর কারাবাস করেন। সুভাষচন্দ্রের ভাবাদর্শে সামনে রেখে তিনি পরবর্তীতে কর্মপ্রবাহ জারি রাখেন নিশান পত্রিকা প্রকাশ ও 'সুভাষ সংস্কৃতি পরিষদ' গঠনের মাধ্যমে। সুভাষ সংস্কৃতি পরিষদের প্রতিষ্ঠাতা,পরামর্শদাতা ও সংগঠক ছিলেন তিনি। তার ব্যক্তিগত অভিজ্ঞতা, বিজ্ঞানীমন ও দৃষ্টিকোণে সুভাষচন্দ্রকে ব্যাখ্যা করেছেন নানা রচনায়। অন্যায়ের সঙ্গে আপোষ না করে দেশবাসীকে দাসত্ব ও বন্ধনদশা থেকে মুক্ত করে পূর্ণ স্বাধীনতা অর্জনের আর মানুষের মর্যাদা প্রদানের কথা ব্যক্ত করতেন। জ্যোতিষচন্দ্র জোয়ারদার তার রচনা সমগ্রে সুভাষচন্দ্রের মূল কথাগুলিকে বিশ্লেষণ করে পূর্ণ স্বাধীনতা ও মানুষের মর্যাদা রক্ষায় চারটি স্তম্ভের কথা উল্লেখ করেছেন। সেগুলি ছিল - রাজনৈতিক মুক্তি অর্থনৈতিক মুক্তি বিবেক মুক্তি মানুষের প্রতি মর্যাদা অর্থাৎ এই চারটি স্তম্ভ রক্ষিত হলে সুভাষবাদেই সর্বকালের সর্বমানবের জীবনের লক্ষ্য ও অধিকার অর্জন সম্ভব। ১৯৫২ খ্রিস্টাব্দের জ্যোতিষচন্দ্র প্রথম পশ্চিমবঙ্গ বিধান সভার সদস্য নির্বাচিত হন। বিগত দিনের নানা কারণে তার শ্রবণ শক্তির সমস্যা হয়েছিল এবং শেষের দিকে তিনি সম্পূর্ণ বধির হয়ে যান। অকৃতদার অগ্নিযুগের বিপ্লবী জ্যোতিষচন্দ্র জোয়ারদার ১৯৮৩ খ্রিস্টাব্দের ২২ সেপ্টেম্বর কলকাতায় প্রয়াত হন। প্রথম খন্ড, সুবোধচন্দ্র সেনগুপ্ত ও অঞ্জলি বসু (২০১৬)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ২৫৮। আইএসবিএন 978-81-7955-135-6।  আকাশবাণী, কলকাতা, গীতাঞ্জলি প্রচারতরঙ্গ, প্রাত্যহিকীতে সম্প্রসারিত (২০/০৪/২০২৩)
ল্য ফিস দ্য লম

ল্য ফিস দ্য লম (ফরাসি: Le fils de l'homme; ভাবানুবাদ: "মানবপুত্র") বেলজিয় পরাবাস্তববাদী চিত্রশিল্পী র‍্যনে মাগ্রিত অঙ্কিত ১৯৬৪ সালের চিত্রকর্ম। এটিকে অনেকে তার সবচেয়ে বিখ্যাত চিত্রকর্ম হিসেবে গণ্য করেন। মাগ্রিত চিত্রকর্ম একটি আত্ম-প্রতিকৃতি হিসেবে এঁকেছিলেন। চিত্রকর্মটিতে শক্ত কালো গোল টুপি (বোলার টুপি) ও ওভারকোট পরিহিত একজন পুরুষকে দেখা যায়, যে একটি নিচু দেয়ালের সামনে দাঁড়িয়ে আছে। দেয়ালের পেছনে সাগর ও মেঘলা আকাশ দৃশ্যমান। পুরুষটির চেহারার অনেকাংশ একটি ভাসমান সবুজ আপেল দিয়ে ঢাকা। তবে আপেলের ধার দিয়ে লোকটির চোখ দেখা যায়। মানুষটির বাম বাহুটিকে কনুইয়ের কাছে আপাতদৃষ্টি পেছনের দিকে বাঁকা হতে দেখা যায়। চিত্রকর্ম সম্পর্কে, মাগ্রিত বলেছেন: অন্তত এটি আংশিকভাবে মুখ লুকিয়ে রাখে, তাই আপনার কাছে দৃশ্যমান মুখ, আপেল, দৃশ্যমান কিন্তু লুকানো, ব্যক্তির মুখ লুকিয়ে থাকে। এটি এমন কিছু যা প্রতিনিয়ত ঘটে। আমরা যা দেখি তা অন্য জিনিস লুকিয়ে রাখে, আমরা যা দেখি তার দ্বারা কি লুকানো আছে তা আমরা সবসময় দেখতে চাই। যা লুকানো আছে এবং যা দৃশ্যমান আমাদের দেখায় না তার প্রতি আগ্রহ আছে। এই আগ্রহটি বেশ তীব্র অনুভূতির রূপ নিতে পারে, এক ধরণের দ্বন্দ্ব, কেউ বলতে পারে, দৃশ্যমান যা লুকানো এবং দৃশ্যমান যা উপস্থিত রয়েছে তার মধ্যে। ল্য ফিস দ্য লম মাগ্রিতের আরও দুটি চিত্রকর্মের সাথে ঘনিষ্ঠভাবে সাদৃশ্যপূর্ণ। মহাযুদ্ধ (La grande guerre, ১৯৬৪) ল্য ফিস দ্য লম-এর একটি ভিন্নতা চিত্রিত করে। অদৃশ্যের স্বাদ (Le Gout de l'invisible) একই বিষয়ের একটি গুয়াশ চিত্রকর্ম। একই বছরের আরেকটি চিত্রকর্ম, যার নাম সদরে মহাযুদ্ধ (La Grande Guerre Façades, ১৯৬৪), একটি প্রাচীরের সামনে একজন ব্যক্তি দাঁড়িয়ে আছে সমুদ্র দেখছে (যেমন ল্য ফিস দ্য লম-এর মতো), কিন্তু এটি একজন মহিলা, যিনি একটি ছাতা ধরে আছেন, যার মুখ ফুলে ঢাকা রয়েছে। এছাড়াও "ম্যান ইন দ্য বোলার হ্যাট", একই রকম চিত্রকর্ম যেখানে একজন মানুষের মুখ একটি আপেলের পরিবর্তে একটি পাখি দ্বারা ঢাকা রয়েছে। Pound, Cath (৫ ডিসেম্বর ২০১৭)। "Magritte and the subversive power of his pipe"। The BBC। ২১ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০১৮-০১-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) চেরনিক , কারেন (এপ্রিল ১২, ২০১৮)। "Why Magritte Was Fascinated with Bowler Hats"। Artsy। মার্চ ৭, ২০২৩ তারিখে মূল থেকে আর্কাইভ করা। সংগ্রহের তারিখ এপ্রিল ২০, ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) নেইনস, জিন (১৯৬৫)। "Magritte: Ideas and Images"। Torczyner (সাক্ষাৎকার)। নিউ ইয়র্ক: হ্যারি এন. আব্রামস। পৃষ্ঠা ১৭২।  |সংগ্রহের-তারিখ= এর |ইউআরএল= প্রয়োজন (সাহায্য) David, Sylvester (১৯৯২)। Magritte: the silence of the world। [Houston]: Menil Foundation। পৃষ্ঠা 24। আইএসবিএন 0810936267। ওসিএলসি 24846694। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রবেশদ্বার:  চিত্রকর্ম
গাণিতিক সংগঠন

গণিতশাস্ত্রে সংগঠন বলতে একটি সেটকে বোঝায় যাকে কিছু অতিরিক্ত বৈশিষ্ট্য প্রদান করা হয়েছে, যেমন ক্রিয়া, সম্বন্ধ, মাত্রিক বা টপোগাণিতিক দেশ। প্রায়শই এই অতিরিক্ত সংযোজিত বৈশিষ্ট্যগুলি সেটটির সাথে সংযুক্ত বা সম্পর্কিত থাকে, যাতে সেটটিকে কিছু অতিরিক্ত অর্থ বা তাৎপর্য প্রদান করা যায়। গণিতে সম্ভাব্য সংগঠনগুলির মধ্যে আছে পরিমাপ, বীজগাণিতিক সংগঠন (যেমন গ্রুপ, ক্ষেত্র, ইত্যাদি), টপোগণিত, মাত্রিক সংগঠনসমূহ (জ্যামিতিক সংগঠনসমূহ), ক্রমসমূহ, ঘটনাসমূহ, সমতুল্যতা সম্বন্ধসমূহ, ব্যবকলনীয় সংগঠনসমূহ, এবং শ্রেণীসমূহ। কখনও কখনও একটি সেটকে একাধিক বৈশিষ্ট্য একই সময়ে প্রদান করা হতে পারে, যার সুবাদে গণিতবিদেরা ভিন্ন ভিন্ন সংগঠনের মধ্যকার আন্তঃক্রিয়া আরও সমৃদ্ধভাবে অধ্যয়ন করতে পারেন। যেমন, একটি অনুক্রমায়ন একটি সেটের উপরে একটি কঠোর রূপ, আকৃতি বা টপোলজি চাপিয়ে দিতে পারে, এবং যদি কোনও সেটের টপোলজি ও গ্রুপ উভয় ধরনের বৈশিষ্ট্য থাকে, এবং এগুলির মধ্যে কোনও সম্পর্ক থাকে, তাহলে ঐ সংগঠনটি একটি টপোলজীয় গ্রুপে পরিণত হয়। একাধিক সেটের মধ্যে যেসব প্রতিচিত্রণ সংগঠন সংরক্ষণ করে (অর্থাৎ কোনও অপেক্ষকের ক্ষেত্রে অবস্থিত সংগঠনগুলিকে সহক্ষেত্রে অবস্থিত সমতুল্য সংগঠনের প্রতি প্রতিচিত্রণ করা হয়, সেগুলি গণিতের বিভিন্ন ক্ষেত্রের বিশেষ আগ্রহজনক। এদের মধ্যে আছে সমরূপিতা (হোমোমর্ফিজম), যেগুলি বীজগাণিতিক সংগঠনগুলি সংরক্ষণ করে। আরও আছে বিষমরূপিতা (ডিফেওমর্ফিজম), যেগুলি ব্যবকলনীয় সংগঠনগুলি সংরক্ষণ করে। Saunders, Mac Lane (১৯৯৬)। "Structure in Mathematics" (পিডিএফ)। Philosoph1A Mathemat1Ca। 4 (3): 176। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Christiansen, Jacob Stordal (২০১৫)। "Mathematical structures" (পিডিএফ)। maths.lth.se। সংগ্রহের তারিখ ২০১৯-১২-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পবিত্র বন্ধম

পবিত্র বন্ধম ১৯৯৬ সালে মুক্তপ্রাপ্ত তেলেগু ভাষার প্রণয়ধর্মী নাটকীয় চলচ্চিত্র, ছবির চিত্রনাট্য লিখেছেন এবং ছবিটি পরিচালনা করেছেন মুথিয়ালা সুব্বাইয়া। গীতা চিত্রা ইন্টারন্যাশনাল ব্যানারে ছবিটি প্রযোজনা করেছেন সি. ভেঙ্কটারাজু এবং জি. শিবরাজু ছবির সঙ্গীত পরিচালনা করেছেন এম.এম. কিরাভানি। ছবিতে মুখ্য অভিনয় করেছেন ভেঙ্কটেশ এবং সৌন্দর্য এছাড়াও পার্শ্ব চরিত্রে আরো অনেকে রয়েছেন। ভেঙ্কটেশ — বিজয় সৌন্দর্য — রাধা এস. পি. বালসুব্রহ্মণ্যম — বিজয়ের বাবা প্রকাশ রাজ — দিলীপ শ্রীহরি — জয়রাম ব্রহ্মানন্দম — ব্রহ্মম, বিজয়ের গাড়ি চালক সুধাকর — বিজয়ের বন্ধু শুভালেখা — রাধার ভাই অন্নপূর্ণা — রাধার মা সাইলাজা — রাধার বোন পোশানি কৃষ্ণ মুরালি — রাধার দেওর সুথি ভেলু — রামাইয়াহ রাগিনী — ব্রহ্মমের স্ত্রী জুট্টু নরসিংহম — ব্রহ্মমের শ্বশুর নন্দী পুরস্কার "Success and centers list – Venkatesh"। idlebrain.com। সংগ্রহের তারিখ ১৬ ডিসেম্বর ২০১২।  ইন্টারনেট মুভি ডেটাবেজে পবিত্র বন্ধম (ইংরেজি)
জর্দান নদী

জর্দান নদী (বিকল্প বানান: জর্ডান নদী; আরবি: نَهْر الْأُرْدُنّ, প্রতিবর্ণীকৃত: নাহার আল-উর্দুন; হিব্রু ভাষায়: נְהַר הַיַּרְדֵּן‎, নাহার হা-ইয়ার্দেন; সিরীয়: ܢܗܪܐ ܕܝܘܪܕܢܢ‎), যা শরিয়ত নদী (আরবি: نهر الشريعة, প্রতিবর্ণীকৃত: নাহার আল-শারি’আহ্) নামেও পরিচিত, হলো মধ্যপ্রাচ্যের ২৫১-কিলোমিটার দীর্ঘ (১৫৬ মা) একটি নদী যা মোটামুটিভাবে গালীল সাগরের উত্তর থেকে দক্ষিণদিকে বয়ে চলে মৃত সাগরে গিয়ে পতিত হয়। নদীটির পূর্ব সীমান্তে রয়েছে জর্ডান ও গোলান মালভূমি এবং পশ্চিম সীমান্তে রয়েছে ফিলিস্তিনের পশ্চিম তীর ও ইসরায়েল। জর্ডান ও পশ্চিম তীর উভয়ই নদীটির কাছ থেকে তাদের নাম গ্রহণ করে। ইহুদিধর্ম ও খ্রিস্টধর্মে নদীটির বিশেষ তাৎপর্য রয়েছে কেননা বাইবেলে বলা হয়েছে যে ইস্রায়েলীয়রা এই নদী পার হয়েই প্রতিজ্ঞাত দেশে প্রবেশ করেছিল এবং বাপ্তিস্মদাতা যোহন এই নদীতেই নাসরতীয় যীশুকে বাপ্তিস্ম করেছিলেন। Klein, Ernest, A Comprehensive Etymological Dictionary of the Hebrew Language for Readers of English, The University of Haifa, Carta, Jerusalem, p. 264 এই বাইবেলীয় নামটির বাংলা প্রতিবর্ণীকরণে উইকিপিডিয়া:বাংলা ভাষায় বাইবেলীয় শব্দের প্রতিবর্ণীকরণে ব্যাখ্যাকৃত নীতিমালা অনুসরণ করা হয়েছে। "An Interfaith Look at the Jordan River"। ১৮ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নবম ক্রুসেড

নবম ক্রুসেড বা লর্ড অ্যাডওয়ার্ডের ক্রুসেড কে অনেক সময় অষ্টম ক্রুসেডের সাথে একত্রে বর্ণনা করা হয়। এটিকে পবিত্র ভূমি দখলের উদ্দেশ্যে মধ্যযুগে সংঘটিত শেষ ক্রুসেড হিসেবে গণ্য করা হয়। এটি ১২৭১-১২৭২ সালে সংঘটিত হয়েছিল। ফ্রান্সের ৯ম লুই ৮ম ক্রুসেডের সময় তিউনিস দখলে ব্যর্থ হলে ইংল্যান্ডের রাজা ১ম এডওয়ার্ড ইসরায়েলের আকো বন্দরের দিকে যাত্রা করেন। কিন্তু ততদিনে ইউরোপের ক্রুসেডের জোয়ার ছিলে শেষের দিকে। আর মিশরের মামলুক রাজবংশও ছিল বেশ শক্তিশালী। ফলে এডওয়ার্ডের এই ক্রুসেড ব্যর্থ হয়। এই ব্যর্থতার পরপরই ভূমধ্যসাগরের উপকূলে ক্রুসেডারদের বাকী ঘাঁটীগুলিরও একে একে পতন ঘটে। The Gospel in All Lands By Methodist Episcopal Church Missionary Society, Missionary Society, Methodist Episcopal Church, pg. 262 Avner Falk, A Psychoanalytic History of the Jews (Fairleigh Dickinson University Press, 1996), p. 434; Brooks Robards, The Medieval Knight at War (Barnes & Noble, 1997), p. 111. Henry Summerson (2005). "Lord Edward's crusade (act. 1270–1274)". Oxford Dictionary of National Biography.
অনুকুল রায়

অনুকুল সুধাকর রায় (জন্ম ৩০ নভেম্বর ১৯৯৮) একজন ভারতীয় ক্রিকেটার যিনি ঝাড়খণ্ড এবং কলকাতা নাইট রাইডার্সের হয়ে খেলেন। ডিসেম্বর ২০১৭ সালে, তাকে ২০১৮ অনূর্ধ্ব-১৯ ক্রিকেট বিশ্বকাপের জন্য ভারতের স্কোয়াডে রাখা হয়েছিল। অনূর্ধ্ব-১৯ ক্রিকেট বিশ্বকাপে তিনি যৌথভাবে সর্বোচ্চ উইকেট শিকারি ছিলেন। তিনি বিহার রাজ্যের রোসেরার ভিরহাতে জন্মগ্রহণ করেন। ৮ ফেব্রুয়ারি ২০১৮-এ তিনি ২০১৭-১৮ বিজয় হাজারে ট্রফিতে ঝাড়খণ্ডের হয়ে লিস্ট এ অভিষেক করেন। নভেম্বর ২০১৮-এ ২০১৮-১৯ রঞ্জি ট্রফিতে ঝাড়খণ্ডের হয়ে প্রথম-শ্রেণীর ক্রিকেটে অভিষেক হয়। নয়টি ম্যাচে ৩০টি উইকেট নিয়ে তিনি টুর্নামেন্টে ঝাড়খণ্ডের পক্ষে সেরা উইকেট শিকারী ছিলেন। ২১ ফেব্রুয়ারি ২০১৯-এ ২০১৮-১৯ সৈয়দ মুশতাক আলি ট্রফিতে ঝাড়খণ্ডের হয়ে তার টি-টোয়েন্টি অভিষেক হয়। অক্টোবর ২০১৯-এ, তাকে ২০১৯-২০ দেওধর ট্রফির জন্য ইন্ডিয়া বি -এর স্কোয়াডে নাম দেওয়া হয়েছিল। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতার নিলামে তাকে কলকাতা নাইট রাইডার্স কিনে নেয়। তিনি ২ মে, ২০২২-এ রাজস্থানের বিরুদ্ধে তার নতুন দলের হয়ে অভিষেক করেন। "Prithvi Shaw to lead India in Under-19 World Cup"। ESPN Cricinfo। সংগ্রহের তারিখ ৩ ডিসেম্বর ২০১৭।  "ICC Under-19 World Cup, 2017/18 Cricket Team Records & Stats - ESPNcricinfo.com"। ESPN Cricinfo। সংগ্রহের তারিখ ২৬ এপ্রিল ২০১৯।  "U-19 cricket World Cup: Anukul Roy, the really cool star from cricket-starved Bihar"। Hindustantimes.com (ইংরেজি ভাষায়)। ২০১৮-০২-০২। সংগ্রহের তারিখ ২০১৯-০২-১৮।  "Anukul Roy, Samastipur's Ravindra Jadeja"। ESPN Cricinfo। ২০ জানুয়ারি ২০১৮। সংগ্রহের তারিখ ২৬ এপ্রিল ২০১৯।  "Group D, Vijay Hazare Trophy at Secunderabad, Feb 8 2018"। ESPN Cricinfo। সংগ্রহের তারিখ ৮ ফেব্রুয়ারি ২০১৮।  "Elite, Group C, Ranji Trophy at Ranchi, Nov 1-4 2018"। ESPN Cricinfo। সংগ্রহের তারিখ ১ নভেম্বর ২০১৮।  "Ranji Trophy, 2018/19 - Jharkhand: Batting and bowling averages"। ESPN Cricinfo। সংগ্রহের তারিখ ১০ জানুয়ারি ২০১৯।  "Group A, Syed Mushtaq Ali Trophy at Krishna, Feb 21 2019"। ESPN Cricinfo। সংগ্রহের তারিখ ২১ ফেব্রুয়ারি ২০১৯।  "Deodhar Trophy 2019: Hanuma Vihari, Parthiv, Shubman to lead; Yashasvi earns call-up"। SportStar। সংগ্রহের তারিখ ২৫ অক্টোবর ২০১৯।  "IPL 2022 auction: The list of sold and unsold players"। ESPN Cricinfo। সংগ্রহের তারিখ ১৩ ফেব্রুয়ারি ২০২২।  Sportstar, Team। "KKR vs RR Live Score, IPL 2022 updates: Umesh gets Padikkal early after Kolkata elects to bowl"। Sportstar (ইংরেজি ভাষায়)। সংগ্রহের তারিখ ২০২২-০৫-০২।
মুহাম্মদ ফারুক খান (পাকিস্তানি পণ্ডিত)

মুহাম্মদ ফারুক খান (উর্দু: محمد فاروق خان‎‎) ছিলেন একজন পাকিস্তানি মনোরোগ বিশেষজ্ঞ, মুসলিম পণ্ডিত এবং সোয়াত বিশ্ববিদ্যালয়ের উপাচার্য। তিনি ইসলামি জঙ্গিবাদের বিরোধীতার জন্য পরিচিত ছিলেন এবং আত্মঘাতী হামলাকে অনৈসলামিক বলে বর্ণনা করেন। তার মতামতের কারণে, ২ অক্টোবর, ২০১০ তারিখে তাকে হত্যা করা হয়। তিনি জেলা সোয়াবি প্রাথমিক শিক্ষা লাভ করেন থেকে। এরপর ক্যাডেট কলেজ, হাসানাবদল এবং পরে ক্যাডেট কলেজ, কোহাটে যোগ দেন। মেডিসিন অধ্যয়ন করার পরে, তিনি মনোরোগ বিশেষজ্ঞের সিদ্ধান্ত নেন। তিনি মর্দানের বাগদাদায় তার ব্যক্তিগত অনুশীলন প্রতিষ্ঠা করেন। মৃত্যুর কিছু সময় আগে পাকিস্তান সরকার তাকে সোয়াত ইসলামী বিশ্ববিদ্যালয়ের প্রথম উপাচার্য হিসেবে নিয়োগ দিয়েছিল। তার সেবার জন্য পাকিস্তান সরকার তাকে মরণোত্তর সিতারা-ই-ইমতিয়াজ প্রদান করে। খান পেশায় একজন মনোরোগ বিশেষজ্ঞ ছিলেন। তিনি প্রায়শই টেলিভিশন টক শোতে অংশ নিতেন যেখানে তিনি জঙ্গিদের সমালোচনা করতেন এবং আত্মঘাতী হামলাকে অনৈসলামিক বলে বর্ণনা করতেন। ছাত্রাবস্থায় তিনি ইসলামী জমিয়ত-ই-তালাবার সক্রিয় সদস্য ছিলেন। পরবর্তীতে তিনি জামায়াতে ইসলামীর টিকিটে সাধারণ নির্বাচনে অংশ নেন। তবে একটি বই লেখার কারণে জামায়াত থেকে তাকে বহিষ্কার করা হয়। কিছুদিন তিনি তেহরিক-ই-ইনসাফের সাথেও যুক্ত ছিলেন। তিনি বিভিন্ন বিষয়ে বেশ কয়েকটি বই লিখেছেন। তবে তার প্রধান আগ্রহের ক্ষেত্র ছিল কুরআন অধ্যয়ন এবং ইসলাম। ফারুক খান নিম্নলিখিত বইগুলো সহ বেশ কয়েকটি বইয়ের লেখক: পাকিস্তান এবং একবিংশ শতাব্দী (উর্দু), জিহাদ, কিতাল এবং ইসলামী বিশ্ব (উর্দু) ইসলাম কি? (উর্দু) ইসলাম এবং নারী (উর্দু ও ইংরেজি) পশ্চিমের সাথে সংলাপ (ইংরেজি) কাশ্মীর ইস্যু (উর্দু ও ইংরেজি) আধুনিক মনের প্রশ্ন এবং ইসলামের উত্তর (উর্দু) হুদূদ, কিসাস ও দিয়াতের অধ্যাদেশের সমালোচনামূলক অধ্যয়ন (উর্দু) ২ অক্টোবর ২০১০ তারিখে মর্দানের বাগদাদায় তার ক্লিনিকে তাকে হত্যা করা হয়। সেসময় দুই সশস্ত্র যুবক ক্লিনিকে প্রবেশ করে এবং তাকে লক্ষ্য করে গুলি চালায়। ঘটনাস্থলেই ডক্টর ফারুক খান ও তার সহকারী মারা যান। তালেবান তার হত্যার দায় স্বীকার করে। তিনি সোয়াত বিশ্ববিদ্যালয়ের উপাচার্য ছিলেন। "Noted religious scholar shot dead in Mardan"। The Express Tribune। ২০১০-১০-০৩। সংগ্রহের তারিখ ২০১৮-০২-২৭।  Perlez, Jane (২০১০-১০-০৮)। "Killing of Doctor Part of Taliban War on Educated"। The New York Times। সংগ্রহের তারিখ ২০১৮-০২-২৭।  "Moderate scholar Dr Farooq killed in Mardan - DAWN.COM"। ৩ অক্টোবর ২০১০।  কমন গ্রাউন্ড নিউজ ড. ফারুক সম্পর্কে দৈনিক সময়ের খবর সোয়াত বিশ্ববিদ্যালয়ের ভিসিকে হত্যা করা হয়েছে ওয়েব্যাক মেশিনে আর্কাইভকৃত ১৪ এপ্রিল ২০১৪ তারিখে ডাঃ ফারুক হত্যা ডঃ ফারুক খানের স্মরণে কবিতা
মেহমেদ সাঈদ আফেন্দি

ইরমিসেকিজাদে মেহমেদ সাঈদ পাশা (তুর্কি: Yirmisekizzade Mehmed Said Paşa, মৃত্যু: অক্টোবর ১৭৬১), যিনি তার জীবনের শুরুতে মেহমেদ সাঈদ আফেন্দি নামে পরিচিত ছিলেন, একজন উসমানীয় রাজনীতিবিদ ও কূটনীতিবিদ ছিলেন। তিনি ১৭৫৫ সালের ২৫ অক্টোবর থেকে ১৭৫৬ সালের ১ এপ্রিল পর্যন্ত উসমানীয় সাম্রাজ্যের উজিরে আজম হিসেবে দায়িত্ব পালন করেন। মেহমেদ সাঈদ পাশার পিতা ইরমিসেকিজ মেহমেদ চেলেবি ১৭২০-২১ সালে ফ্রান্সে উসমানীয় সাম্রাজ্যের রাষ্ট্রদূত হিসেবে দায়িত্ব পালন করেন। পৈতৃক সূত্রে মেহমেদ সাইদ ছিলেন জর্জীয় বংশোদ্ভূত। তুর্কি ভাষায় তার উপাধি ইরমিসেকিজাদে-এর অর্থ "আঠাশের পুত্র"। এটি তার পিতার ইরমিসেকিজ ("আঠাশ") উপাধির একটি প্রমাণ, যা নির্দেশ করে ইরমিসেকিজ মেহমেদ চেলেবি তার জীবনের প্রথম দিকে জেনিসারি বাহিনীর ২৮তম ব্যাটালিয়ন (ওর্তা)-এর সদস্য ছিলেন। তিনি তার প্রথম মিশনে ব্যক্তিগত সচিব হিসাবে তার বাবার সাথে কাজ করেন। তিনি ফরাসি সংস্কৃতি এবং জীবনধারা দারুণভাবে উপভোগ করেন এবং ফরাসি ভাষায় অনর্গল কথা বলতে শেখেন বলে জানা যায়। মেহমেদ সাইদকে ১৭৪২ সালে প্যারিসের একটি দূতাবাসের দায়িত্ব দিয়ে প্রেরণ করা হয়। সেইসাথে ১৭৩৩ সালে সুইডেনে ঐতিহাসিকভাবে আরও তাৎপর্যপূর্ণ একটি দূতাবাসে এবং পোল্যান্ডের আরেকটি দূতাবাসের দায়িত্ব পান তিনি। এই অভিজ্ঞতার আলোকে তিনি তার পিতার মতো একটি পৃথক সেফারেতনামা রচনা করেন। সুইডেনে তিনি মুস্তাফা আগার স্থলাভিষিক্ত হন। ১৭৪৯ থেকে ১৭৫০ সালের মধ্যে তিনি সংক্ষিপ্ত সময়ের জন্য শায়খুল ইসলাম হিসেবে দায়িত্ব পালন করেন। ১৭৫৫ সালের ২৫ অক্টোবর সুলতান তৃতীয় উসমান তাকে উজিরে আজম পদে নিযুক্ত করেন। ১৭৫৬ সালের ১ এপ্রিল পর্যন্ত তিনি এ দায়িত্ব পালন করেন। পরবর্তীতে তিনি মিশরের গভর্নর নিযুক্ত হন। İsmail Hâmi Danişmend (১৯৭১)। Osmanlı Devlet Erkânı (তুর্কি ভাষায়)। İstanbul: Türkiye Yayınevi। পৃষ্ঠা ৬০।  East encounters West by Fatma Müge Göçek, পৃষ্ঠা ৬৯-৭০ East encounters West by Fatma Müge Göçek, পৃষ্ঠা ৮৫ Imber, পৃষ্ঠা ৫৩ উইকিমিডিয়া কমন্সে মেহমেদ সাঈদ আফেন্দি সংক্রান্ত মিডিয়া রয়েছে। Fatma Müge Göçek (১৯৮৭)। East encounters West: France and the Ottoman Empire in the eighteenth century। Oxford University Press US। আইএসবিএন 0-19-504826-1।  Colin Imber; Keiko Kiyotaki; Rhoads Murphey (২০০৫)। Frontiers of Ottoman studies: state, province, and the West। I.B.Tauris। আইএসবিএন 1-85043-664-9।
আলোর সাম্রাজ্য

আলোর সাম্রাজ্য (ফরাসি: L'Empire des lumières) হল র‍্যনে মাগ্রিত অঙ্কিত একটি চিত্রকর্ম ধারাবাহিকের শিরোনাম। চিত্রকর্মগুলি সূর্যালোকে দিনের আকাশের নিচে নিশাচর ভূদৃশ্যের প্যারাডক্সিক্যাল চিত্রকে চিত্রিত করেছে। ১৯৪০ থেকে ১৯৬০-এর দশক পর্যন্ত ২৭টি চিত্রকর্মে (১৭টি তৈলচিত্র এবং ১০টি গুয়াশ) তিনি এই থিমটি অন্বেষণ করেছিলেন। চিত্রকর্মগুলি কোনো আনুষ্ঠানিক ধারাবাহিক হিসেবে পরিকল্পিত ছিল না। এগুলি কখনই একসাথে প্রদর্শিত হয়নি এবং খুব কমই ছোট দলে প্রদর্শিত হয়৷ মূল ফরাসি শিরোনাম, L'Empire des Lumieres কখনও কখনও একবচন, দ্য এম্পায়ার অব লইট, এবং কখনও কখনও বহুবচনে দ্য এম্পায়ার অব লইটস হিসেবে অনুবাদ করা হয়। অন্যান্য অনুবাদগুলির মধ্যে রয়েছে দ্য ডোমিনিয়ন অফ লাইট: পার্থক্য তৈরি করতে: "একটি সাম্রাজ্য একজন শাসকের সাথে সম্পর্কযুক্ত, অগত্যা এটির একজন আধিপত্যের প্রয়োজন হয় না।" চিত্রকর্মটি বিবিসি টু-এর ১০০ দুর্দান্ত চিত্রকর্ম এবং এখন পর্যন্ত বিক্রি হওয়া বিশ্বের সবচেয়ে ব্যয়বহুল চিত্রকর্মগুলির মধ্যে একটি। জন অ্যাটকিনসন গ্রিমশ, বোয়ার লেন, লিডস, ১৮৮০-এর দশক ক্যাসপার ডেভিড ফ্রেডরিখ, অ্যাবে ইন দ্য ওকউড (১৮০৯-১০), ক্যানভাসে তৈলচিত্র, আল্টে ন্যাশনালগ্যালারি, বার্লিন ক্যাসপার ডেভিড ফ্রেডরিখ, জঙ্গলে গির্জার ধ্বংসস্তূপ (আনু. ১৮৩১), ক্যানভাসে তৈলচিত্র, নিউ পিনাকোথেক, মিউনিখ উইলিয়াম ডিগোভ ডি নানকস, ব্লাইন্ড হাউস (১৯২), ক্যানভাসে তৈলচিত্র, ক্রোলার-মুলার জাদুঘর, অটারলো উইলিয়াম ডিগোভ ডি নানকস, খাল (১৮৯৪), ক্যানভাসে তৈলচিত্র, ক্রোলার-মুলার জাদুঘর, অটারলো "The Empire of Lights" (ইংরেজি ভাষায়)। অ্যারন আর্ট প্রিন্টস। ৮ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০২৩।  Peyser, Marijke। "Entry catalogue A dream collection - Surrealism in Museum Boijmans Van beuningen" (ইংরেজি ভাষায়)। Museum Boijmans Van Beuningen। ১ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০২৩।  Zivkovic, Alex (জুন ২০১৮)। ""It's Like Being in the Picture": The Dominion of Light at SFMOMA" (ইংরেজি ভাষায়)। সান ফ্রান্সিসকো মিউজিয়াম অব মডার্ন আর্ট। ১ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০২৩।  Noël, Bernard (১৯৭৭)। Magritte (ইংরেজি ভাষায়)। New York: Crown Publishers, Inc.। পৃষ্ঠা ৬০। আইএসবিএন 0-517-53009-0।  Rubin, William S (১৯৬৮)। Dada and Surrealist Art (ইংরেজি ভাষায়)। New York: Harry N. Abrams, Inc.। পৃষ্ঠা ১৮৪।  Hammacher, A. M. (1973) Magritte. The Library of Great Painters. Harry N. Abrams, Inc., Publishers, New York, 167 pp. আইএসবিএন ০-৮১০৯-০২৭৮-৮ Torczyner, Harry (১৯৭৭)। Magritte: Ideas and Images (ইংরেজি ভাষায়)। New York: Harry N. Abrams, Inc.। পৃষ্ঠা ১১৭। আইএসবিএন 0-8109-1300-3।  ১০০ দুর্দান্ত চিত্রকর্ম সর্বাধিক ব্যয়বহুল চিত্রকর্মের তালিকা গুগেনহেইম ওয়েবসাইট ক্যাটালগ ভুক্তি মিউজিয়াম অব মডার্ন আর্ট ওয়েবসাইট ক্যাটালগ ভুক্তি রয়্যাল মিউজিয়াম অব ফাইন আর্টস অব বেলজিয়াম ওয়েবসাইট ক্যাটালগ ভুক্তি প্রবেশদ্বার:  চিত্রকর্ম